[{"text_idx": "#000000", "text": "Dyn wedi'i garcharu am oes am lofruddio ei gymydog"}, {"text_idx": "#000001", "text": "Disgrifiad o\u2019r llun, Bydd Steven Baxter yn treulio o leiaf 24 mlynedd dan glo"}, {"text_idx": "#000002", "text": "Mae dyn wedi ei garcharu am oes am lofruddio ei gymydog yn dilyn ffrae mewn maes carafanau yn Sir Gaerfyrddin."}, {"text_idx": "#000005", "text": "Fe benderfynodd y rheithgor hefyd ddydd Llun bod cymydog arall i Mr Clark, Jeffrey Ward, 40, yn ddieuog o'r un drosedd."}, {"text_idx": "#000006", "text": "Cafodd partner Mr Ward, Julie Harris, ei dedfrydu i 14 mis o garchar, wedi'i ohirio am ddwy flynedd, wedi iddi bledio'n euog i wyrdroi cwrs cyfiawnder mewn cysylltiad a\u0302'r farwolaeth."}, {"text_idx": "#000008", "text": "Clywodd y llys fod y tri dyn yn byw drws nesaf i'w gilydd ar y maes carafanau, ac yn ystod ffrae rhyngddynt ar 27 Medi, cafodd Mr Clark ei drywanu."}, {"text_idx": "#000009", "text": "Aeth Baxter ar ffo o'r heddlu am wythnosau yn dilyn marwolaeth Mr Clark, gan ysgogi ymdrech eang gan Heddlu Dyfed-Powys i'w ddarganfod."}, {"text_idx": "#000011", "text": "Roedd Baxter wedi gwrthod yr honiadau yn ei erbyn drwy gydol yr achos, gan ddadlau fod Mr Clark wedi marw drwy ddisgyn ar y gyllell wrth iddo geisio amddiffyn ei hun yn ystod y ffrae."}, {"text_idx": "#000012", "text": "Disgrifiad o\u2019r llun, Clywodd y llys bod Baxter wedi treulio ei gyfnod ar ffo yn byw mewn pabell neu mewn ogofau"}, {"text_idx": "#000013", "text": "Disgrifiad o\u2019r llun, Cafodd Baxter ei weld ar gamera\u0302u cylch cyfyng siop yn fuan cyn iddo gael ei arestio"}, {"text_idx": "#000015", "text": "\"Does gen i ddim geiriau i esbonio'r difrod sydd wedi ei achosi gan farwolaeth Simon... dwi'n gobeithio na gaiff ef [Baxter] ei ryddhau,\" meddai."}, {"text_idx": "#000016", "text": "Clywodd y llys bod Baxter wedi bod yn byw yn Sir Gaerfyrddin am wyth mlynedd wrth iddo geisio ffoi rhag yr heddlu."}, {"text_idx": "#000017", "text": "Roedd honiadau ei fod yn rhan o ddigwyddiad domestig difrifol yn cynnwys ei gyn-wraig."}, {"text_idx": "#000021", "text": "Llofruddiaeth Pentywyn: Enwi dyn fu farw"}, {"text_idx": "#000029", "text": "Ateb y Galw: Tegwen Morris"}, {"text_idx": "#000032", "text": "Sut mae helpu adar yr ardd?"}, {"text_idx": "#000033", "text": "'Nathon ni gyd ddweud... 'nawn ni jest mynd amdani ta!'"}, {"text_idx": "#000037", "text": "Cysylltwch a\u0302 niTabledi a ffonau symudolHefyd yn Gymraeg"}]